gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8238, del 20-02-2018 (2018/1226)

Encàrrec de gestió de sancions administratives de l'Ajuntament de San Isidro en Suma Gestió Tributària. Diputació d'Alacant.
----------------------------------------------------------------------------------------------------------------------------

### Dades del document

Número de DOGV
:   8238

Data del DOGV
:   20-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1226


Data del document
:   16-01-2018

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Encàrrec de gestió de sancions administratives de l'Ajuntament de San Isidro en Suma Gestió Tributària. Diputació d'Alacant. [2018/1226]  
En compliment del que disposa l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals i l'article 11 de la Llei 40/2015 de règim jurídic del sector públic, es publica l'acceptació, mitjançant decret del president accidental de la Diputació Provincial, de data 16 de gener de 2018, de la delegació i encàrrec efectuat per l'Ajuntament de San Isidro, en la sessió plenària de 28 de desembre de 2017, en matèria de gestió i recaptació de determinades sancions administratives, les condicions generals del qual aprovades pel Ple provincial, en sessió de data 1 d'octubre de 2009, s'han publicat en el Butlletí Oficial de la Província d'Alacant número 208, de data 02.11.2009.  
  
Sancions per l'incompliment de deures, prohibicions o limitacions contingudes en les ordenances municipals i en la normativa legal corresponent.  
  
San Isidro  
Ordenança municipal de convivència ciutadana.  
  
L'encàrrec i la delegació realitzada a favor d'esta Diputació Provincial pel municipi de San Isidro entrarà en vigor l'endemà de la seua publicació en el Butlletí Oficial de la Província d'Alacant per un període de cinc anys, prorrogable per reconducció tàcita d'any en any, si cap de les parts manifesta expressament la seua voluntat en contra, i ho comunica a l'altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 16 de gener de 2018.- El president accidental: Alejandro Morant Climent. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8398, del 05-10-2018 (2018/8837)

Notificació de la interlocutòria dictada en el procediment de jurisdicció voluntària número 1082/2017.
------------------------------------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8837


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment de jurisdicció voluntària número 1082/2017. [2018/8837]  
Procediment: jurisdicció voluntària. General número 1082/2017.  
De: Fatima Yousfi.  
Procurador: Fernando Breva González.  
Contra: Youssef Jaliss.  
En el procediment de referència s'ha dictat la resolució que literalment diu així:  
  
«Interlocutòria número 172/2018  
Jutge que la dicta: José Luis Conde-Pumpido García.  
Lloc: Castelló de la Plana.  
Data: 2 de maig de 2018.  
Fets  
Primer. El procurador senyor Breva González, en la representació que té acreditada de Fatima Yousfi, va promoure un expedient de jurisdicció voluntària contra Youssef Jaliss Imami, en el qual sol·licitava que s'autoritzara a la demandant l'obtenció del passaport per a la filla [?].  
  
Part dispositiva  
En atenció a allò que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, resol atribuir a Fatima Yousfi la facultat de poder sol·licitar, per si sola, l'expedició del passaport espanyol per a la seua filla menor [?].  
Notifiqueu aquesta resolució a les parts i feu-los saber que en contra es pot interposar un recurs d'apel·lació en el termini de vint dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua interlocutòria, que s'unirà al llibre d'interlocutòries definitives; deixeu-ne un testimoniatge en les actuacions. Ho ordene i firme.»  
  
I com a conseqüència del parador ignorat de Youssef Jaliss, expedisc aquest edicte perquè servisca de cèdula de notificació.  
  
Castelló de la Plana, 13 de setembre de 2018.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8215, del 18-01-2018 (2017/12056)

Adjudicació i formalització del contracte número 176/2017. Subministrament i instal·lació de noves unitats de climatització als centres de salut del Departament de Salut de València Arnau de Vilanova - Llíria.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8215

Data del DOGV
:   18-01-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/12454


Data del document
:   22-12-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de subministraments
    * adjudicació de contracte administratiu

Adjudicació i formalització del contracte número 176/2017. Subministrament i instal·lació de noves unitats de climatització als centres de salut del Departament de Salut de València Arnau de Vilanova - Llíria. [2017/12343]  
1. Entitat adjudicadora  
a) Organisme: Generalitat Valenciana, Conselleria de Sanitat Universal i Salut Pública.  
b) Dependència que tramita l'expedient: Departament de Salut de València Arnau de Vilanova - Llíria.  
c) Número d'expedient: 176/2017.  
  
2. Objecte del contracte  
a) Tipus: subministrament.  
b) Descripció: subministrament i instal·lació de noves unitats de climatització als centres de salut del Departament de Salut de València Arnau de Vilanova - Llíria.  
c) Divisió per lots i numero: no.  
d) CPV: 39717000-1 ventiladors i aparells d'aire condicionat.  
e) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 8142, de 5 d'octubre de 2017.  
  
3. Tramitació i procediment  
a) Tramitació: ordinària.  
b) Procediment: obert.  
c) Regulació no harmonitzada.  
d) Subhasta electrònica: -  
e) Criteris d'adjudicació: oferta econòmica més avantatjosa en funció de diversos criteris. Veure plecs.  
  
4. Valor estimat del contracte  
Dos-cents set mil cent vint-i-un mil euros amb setanta-dos cèntims (207.121,72 ?) IVA exclòs.  
  
5. Pressupost base de licitació  
Dos-cents set mil cent vint-i-un mil euros amb setanta-dos cèntims (207.121,72 ?) IVA exclòs, desglossat en BI: 207.121,72 ?; IVA 21 %: 43.495,56 ?; import total: 250.617,28 ?.  
  
6. Adjudicació i formalització del contracte  
a) Data d'adjudicació: 23 de novembre de 2017.  
b) Data de formalització del contracte: 24 de novembre de 2017.  
c) Contractista: Yomee Energy Services, SL.  
d) Nacionalitat: espanyola.  
e) Import d'adjudicació: cent huitanta-dos mil cinc-cents noranta-huit euros amb cinquanta-un cèntims (182.598,51 ?) IVA exclòs.  
  
  
València, 22 de desembre de 2017.- El gerent: Juan Domene García. La directora econòmica: Cueva Santa Pedro García. (R 22.07.2016, de la consellera de Sanitat Universal i Salut Pública; DOGV 7846, 08.08.2016).
Diari Oficial de la Generalitat Valenciana


Sumari del DOGV 8272, del 12-04-2018 (2018/3428)

Informació pública de la modificació de tarifes de manteniment de comptadors a Emperador.
-----------------------------------------------------------------------------------------

### Dades del document

Número de DOGV
:   8272

Data del DOGV
:   12-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3428


Organisme emissor
:   Global Omnium Inversiones, SL

Tipus de document
:   Anunci

Informació pública de la modificació de tarifes de manteniment de comptadors a Emperador.  
 [2018/3428]  
S'informa per a general coneixement, i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que, segons comunicació a l'Ajuntament d'Emperador, de data 14 de febrer de 2018, és procedent actualitzar la quota de manteniment de comptadors a l'esmentada població.  
  
 Any 2018  
 Manteniment Lloguer  
 ?/mes ?/mes  
Fins a 13 0,830 0,535  
15 1,238 0,591  
20 2,069 0,719  
25 2,898 1,304  
30 4,137 1,710  
40 8,273 2,600  
50 12,410 5,885  
65 16,546 7,207  
80 20,683 8,994  
100 28,956 11,151  
125 45,502 13,088  
150 45,502 16,003  
200 45,502 32,508  
  
  
  
Sobre les presents tarifes s'aplicarà l'IVA, d'acord amb l'establit en la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 5 d'abril de 2018.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8429, del 22-11-2018 (2018/10686)

Notificació de la sentència dictada en el judici verbal de desnonament precari número 1605/2016.
------------------------------------------------------------------------------------------------

### Dades del document

Número de DOGV
:   8429

Data del DOGV
:   22-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10754


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el judici verbal de desnonament precari número 1605/2016. [2018/10643]  
Procediment: judici verbal (desnonament precari - 250.1.2) 001605/2016.  
En aquest procediment de judici verbal de desnonament per precari seguit a instàncies de Fons Privat de Titulització d'Actius Reals 1 BV contra Sot de Chera 11, esc. 1, planta 3, porta 5, ignorats ocupants, s'ha dictat sentència l'encapçalament i la dispositiva de la qual literalment són els següents:  
  
«Sentència  
Magistrat jutge: Juan Francisco Guerra Mora.  
Lloc: València.  
Data: 23 de maig de 2017.  
Part demandant: Fons Privat de Titularització d'Actius Reals 1 BV.  
  
Advocat: Sergio Nebril Fernández.  
Procuradora: Carmen Rueda Armengot.  
Part demandada: Sot de Chera 11, esc. 1, planta 3, porta 5, ignorats ocupants.  
Dispositiva  
Estime la demanda formulada per Fons Privat de Titularització d'Actius Reals 1 BV contra els ignorats ocupants de l'habitatge situat al carrer de Sot de Chera, número 11, esc. 1, planta 3, porta número 5, declarant que pertoca el desnonament per precari instat per Fons Privat de Titularització d'Actius Reals 1 BV sobre l'esmentada finca. Condemnant els ignorats ocupants a què desallotgen l'habitatge objecte d'actuacions. Tot això amb imposició expressa de costes a la part demandada.  
  
Mode d'impugnació: Notifiqueu la present resolució a les parts, i feu-los saber que no és ferma i que contra ella es pot interposar un recurs d'apel·lació, que haurà de presentar-se en el termini de 20 dies des de la seua notificació, presentant davant d'aquest jutjat escrit en el que s'haurà de citar la resolució impugnada, amb la indicació dels pronunciaments que s'impugnen. El recurs no s'admetrà si al presentar-lo la part no acredita haver consignat en l'entitat Banesto i en el compte de dipòsits i consignacions obert a nom d'aquest jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, d'acord amb la disposició addicional 15a de la Llei orgànica del poder judicial (introduïda per la LO 1/2009, de 3 de novembre).  
Aquesta és la meua sentència, que pronuncie, mane i firme.»  
  
I atés que la part demandada indicada, Sot de Chera 11, esc. 1, planta 3, porta 5, ignorats ocupants, es troba en parador ignorat, expedisc aquest edicte a fi que li valga de notificació de forma deguda.  
  
València, 23 de febrer de 2018.- La lletrada de l'Administració de justícia: Francisca Tomás Llavador.
Diari Oficial de la Generalitat Valenciana


Sumari del DOGV 8242, del 26-02-2018 (2018/1826)

Edicte de la secció d'enjudiciament relatiu al procediment de reintegrament per dèficit comptable número C-207/17, del ram de sector públic local, Ajuntament de Castelló de Rugat.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8242

Data del DOGV
:   26-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1826


Organisme emissor
:   Tribunal de Cuentas

Tipus de document
:   Edicte

Edicte de la secció d'enjudiciament relatiu al procediment de reintegrament per dèficit comptable número C-207/17, del ram de sector públic local, Ajuntament de Castelló de Rugat. [2018/1826]  
  
El director tècnic del Departament 3r i secretari en el procediment de reintegrament per dèficit comptable número C-207/17, segons el que s'ha acordat en providència del conseller de Comptes, de data 1 de febrer de 2018, i per a complir el que disposa l'article 68, en relació amb el 73.1, ambdós de la Llei 7/1988, de 5 d'abril, de funcionamient del Tribunal de Comptes, fa saber:  
Que en aquest tribunal se segueix procediment de reintegrament per dèficit comptable número C-207/17, del ram de sector públic local (inf. fisc. diversos aspectes activitat economicofinancera Ajuntament de Castelló de Rugat, exercici 2014, València), com a conseqüència d'un presumpte descobert produït en els fons de l'Ajuntament de Castelló de Rugat (València).  
Cosa que es fa pública amb la finalitat que els legalment habilitats per al manteniment o l'oposició a la pretensió de responsabilitat comptable puguen comparéixer en les actuacions, personant-se de forma deguda en el termini dels nou dies següents a la publicació d'aquest edicte.  
  
Madrid, 1 de febrer de 2018.- El director tècnic secretari del procediment: Fernando de la Cueva Iranzo.
Diari Oficial de la Generalitat Valenciana


Sumari del DOGV 8255, del 15-03-2018 (2018/1823)

Informació pública i consultes de la modificació puntual del PGOU - sector S-3b Canya Murta.
--------------------------------------------------------------------------------------------

### Dades del document

Número de DOGV
:   8255

Data del DOGV
:   15-03-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1823


Data del document
:   16-02-2018

Organisme emissor
:   Ajuntament de Montroi

Tipus de document
:   Anunci

Descriptors 

:   * Montroi
    * pla d'urbanisme
    * administració local

Informació pública i consultes de la modificació puntual del PGOU - sector S-3b Canya Murta. [2018/1823]  
Per Acord del Ple de 21 de desembre de 2017 es va resoldre sotmetre als tràmits d'informació pública, consultes i posada a disposició del públic interessat, durant un període de 45 dies hàbils, el document de modificació puntual del PGOU - sector S-3b Canya Murta i documentació annexa (estudi de tràfic i mobilitat i estudi d'integració paisatgística).  
De conformitat amb el que estableix l'article 57.1.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública i consultes pel termini de 45 dies, a comptar des de l'endemà de la publicació del present anunci en el Diari Oficial de la Generalitat Valenciana.  
Durant el dit termini podrà ser examinat per qualsevol interessat en les dependències municipals i en la direcció electrònica www.montroy.es perquè es formulen les al·legacions que s'estimen pertinents.  
  
  
Montroi, 16 de febrer de 2018.- L'alcaldessa: Vanessa Baixauli Forés.
Diari Oficial de la Generalitat Valenciana


Sumari del DOGV 8313, del 08-06-2018 (2018/5554)

Extracte de la Resolució d'1 de juny de 2018, del rector, per la qual es convoquen les ajudes esportives d'elit.
----------------------------------------------------------------------------------------------------------------

### Dades del document

Número de DOGV
:   8313

Data del DOGV
:   08-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5554


Data del document
:   01-06-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució d'1 de juny de 2018, del rector, per la qual es convoquen les ajudes esportives d'elit. [2018/5554]  
BDNS (identif.): 401914.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans  
  
Primer. Persones beneficiàries  
Per a optar a l'ajuda esportiva d'elit, cal que la persona sol·licitant:  
- Estiga matriculada amb anterioritat a l'últim dia de presentació de sol·licituds i mantinga la condició d'alumne o alumna de primer o segon cicle, grau o màster oficial, impartit a la UPV durant el curs 2018/19.  
  
- Haja superat el 30 % dels crèdits matriculats en el curs 2017/18 per a l'alumnat en règim de temps complet, i el 50 % dels crèdits matriculats per a l'alumnat en règim de temps parcial.  
  
- Acredite un mínim de 0,25 punts en mèrits esportius, segons el barem d'aquesta convocatòria.  
  
Segon. Finalitat  
A fi d'impulsar i premiar la participació dels nostres esportistes universitaris en els diferents campionats, aquest Rectorat ha resolt convocar un total de 82 ajudes esportives per a alumnes que hagen destacat en aquests campionats representant aquesta Universitat o el seu país. Es compleix així el que es disposa en els vigents Estatuts de la Universitat Politècnica de València.  
  
Tercer. Bases reguladores  
Accessibles en:  
Pàgina web del Servei d'Esports  
www.upv.es/adep  
Pàgina web del Servei d'Alumnat  
www.upv.es/seralu  
  
Quart. Import  
El pagament de l'ajuda, dotada amb un import de 750 euros, s'abonarà en el mes de juliol de 2019.  
  
Cinqué. Termini de presentació de sol·licituds  
El termini de presentació de sol·licituds estarà obert des de l'endemà de la publicació d'aquest extracte en el Diari Oficial de la Generalitat Valenciana fins al 6 de setembre de 2018.  
  
València, 1 de juny de 2018.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8213, del 16-01-2018 (2018/318)

Oferta d'ocupació pública per a l'any 2017.
-------------------------------------------

### Dades del document

Número de DOGV
:   8213

Data del DOGV
:   16-01-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/318


Data del document
:   29-12-2017

Organisme emissor
:   Ajuntament d'Albuixech

Tipus de document
:   Anunci

Descriptors 

:   * Albuixech
    * concurs administratiu

Oferta d'ocupació pública per a l'any 2017. [2018/318]  
Per la Junta de Govern Local, en sessió celebrada el 19 de desembre de 2017, s'ha resolt:  
  
Primer. Aprovar la següent oferta d'ocupació pública de l'Ajuntament d'Albuixech per a l'exercici 2017, amb inclusió de la plaça següent:  
  
Personal funcionari  
Naturalesa: funcionari de carrera.  
Denominació: oficial de policia local.  
Nombre de places: 1.  
Escala: administració especial.  
Subescala: serveis especials.  
Grup: C1.  
Complement de destinació: 22.  
Classe: policia local.  
Categoria: oficial de policia local.  
Provisió: promoció interna.  
  
En compliment de l'article 91 de la Llei 7/1985, de 2 d'abril, reguladora de les bases de règim local, l'article 70 del text refós de la Llei de l'estatut bàsic de l'empleat públic aprovat pel Reial decret legislatiu 5/2015, de 30 d'octubre.  
  
Segon. Publicar l'oferta d'ocupació pública per a l'exercici 2017 en el Butlletí Oficial de la Província de València i en el Diari Oficial de la Generalitat Valenciana.  
  
Tercer. Traslladar aquesta resolució als representants sindicals  
  
  
Cosa que es publica als efectes corresponents.  
  
Albuixech, 29 de desembre de 2017.- L'alcalde: José Vte. Andreu Castelló. La secretària: M.ª del Mar Andrés Cifre.
Diari Oficial de la Generalitat Valenciana


Sumari del DOGV 8224, del 31-01-2018 (2018/69)

Notificació de la sentència dictada en el procediment de guarda i custòdia número 43/2017.
------------------------------------------------------------------------------------------

### Dades del document

Número de DOGV
:   8224

Data del DOGV
:   31-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/69


Organisme emissor
:   Jutjat de Violencia Sobre la Dona Número 4 de València

Tipus de document
:   Edicte

Notificació de la sentència dictada en el procediment de guarda i custòdia número 43/2017. [2018/69]  
De: Zully Sandy Ramos López.  
Procuradora: Susana Fazio López.  
Contra: Luis Benjamí Torres Requena.  
Procurador/a: -  
En aquest procediment de mesures en relació amb els fills seguit a instàncies de Zully Sandy Ramos López contra Luis Benjamí Torres Requena s'ha dictat la sentència que, literalment, diu el següent:  
  
  
«Dispositiva  
Estime la demanda de mesures de fills extramatrimonials, formulada per Zully Sandy Ramos López contra Luis Benjamí Torres Requena, i acorde les mesures següents:  
1. La pàtria potestat serà compartida entre ambdós progenitors, amb atribució exclusiva del seu exercici a la mare Zully Sandy Ramos López.  
2. La guarda i custòdia del fill menor de la parella, P.T.R., l'ostentarà Zully Sandy Ramos López.  
3. Sense atribució de règim de visites a favor del pare, excepte el que es determine per acord entre el menor i el progenitor no custodi.  
4. El pare satisfarà una pensió alimentària al seu fill P.T.R., de 180 euros mensuals. La dita pensió experimentarà les modificacions que determine l'Índex de Preus al Consum i Luis Benjamí Torres Requena haurà d'abonar-les dins dels cinc primers dies de cada mes, en el compte corrent que designe Zully Sandy Ramos López.  
5. Així mateix, el pare, com a contribució a les càrregues matrimonials, satisfarà la mitat de les despeses extraordinàries que afecten el seu fill, entenent per tals les despeses mèdiques, farmacològiques i ortopèdiques no cobertes pel sistema públic de salut així com les activitats extraescolars a què assistisca la menor i els llibres de text i material escolar que precise per a les seues activitats formatives.  
No pertoca cap pronunciament en relació a l'atribució de l'ús i gaudi de l'habitatge que constituïa el domicili familiar.  
No pertoca condemna a costes.  
Notifiqueu aquesta resolució de forma legal a les parts, de conformitat amb les normes de l'article 248-4t, de la Llei orgànica del poder judicial i feu saber que en contra es pot interposar recurs d'apel·lació en el termini de 20 dies hàbils a partir de la seua notificació davant d'aquest jutjat i per al seu coneixement per l??Audiència Provincial de València.  
Així, aquesta és la meua sentència que pronuncie, mane i firme.»  
  
Atés que el demandat, Luis Benjamí Torres Requena, es troba en parador ignorat, expedisc aquest edicte a fi que li valga de notificació de forma deguda.  
  
València, 3 de gener de 2018.- La lletrada de l'Administració de justícia: Susana Ciaurriz Labiano.